# Súhlas s vyhotovovaním audiovizuálnych záznamov

**SÚHLAS DOTKNUTEJ OSOBY SO SPRACOVANÍM OSOBNÝCH ÚDAJOV POČAS KONFERENCIE**

poskytovaný v súlade s ustanoveniami Článku 7 Nariadenia Európskeho parlamentu a Radu (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (**GDPR**) záujmovému združeniu právnických osôb

**Národná koalícia pre digitálne zručnosti a povolania Slovenskej republiky**, so sídlom Bottova 7939/2A, 811 09 Bratislava – mestská časť Staré Mesto, Slovenská republika, IČO: 52 828 123, zapísanému v Registri záujmových združení právnických osôb Okresného úradu Bratislava s registračným číslom OU‑BA‑OVVS1‑2019/140232 (**Digitálna koalícia**), ktoré je organizátorom konferencie (**Konferencia**).

Týmto ako účastník Konferencie udeľujem Digitálnej koalícii **súhlas s vyhotovením a zverejnením fotografií a audiovizuálnych záznamov (napr. filmov, videozáznamov a živých prenosov) mojej osoby, vrátane mojej identifikácie (meno, priezvisko, titul, funkcia, vysielajúca organizácia), ktoré budú zhotovené počas Konferencie.** Súhlasím s použitím týchto údajov prostredníctvom akejkoľvek technologickej metódy, a to bez peňažnej náhrady, časového a teritoriálneho obmedzenia na propagačné, komunikačné, vzdelávacie a prezentačné účely Digitálnej koalície; priamy marketing Digitálnej koalície, najmä na informovanie o pripravovaných konferenciách a iných aktivitách Digitálnej koalície a podporu účasti na týchto podujatiach.

Súhlasím tiež so spracúvaním mojich identifikačných údajov (meno a priezvisko), kontaktných údajov (e‑mailová adresa) a údajov o mojom pracovnom zaradení (vysielajúca organizácia alebo spoločnosť a pracovné zaradenie). na marketingové a propagačné účely na účely priameho marketingu Digitálnej koalície, najmä na informovanie o pripravovaných konferenciách a iných aktivitách Digitálnej koalície

**Súhlas dávam na obdobie troch rokov od získania osobných údajov alebo do odvolania tohto súhlasu, podľa toho, čo nastane skôr.**

Poskytnutím tohto súhlasu zároveň vyhlasujem, že som bol/a oboznámený/á s **Podmienkami ochrany osobných údajov**, ktoré sú verejne dostupné na uvedenom odkaze. Bol som tiež poučený, že pri spracúvaní mojich osobných údajov na tento účel nebude dochádzať k cezhraničnému prenosu osobných údajov.

Tento súhlas so spracúvaním osobných údajov poskytujem dobrovoľne a môžem ho kedykoľvek odvolať zaslaním písomného oznámenia o odvolaní súhlasu do sídla Digitálnej koalície alebo e‑mailom zaslaným na adresu gdpr@digitalnakoalicia.sk. Beriem na vedomie, že odvolaním tohto súhlasu nie je dotknutá zákonnosť spracúvania osobných údajov pred jeho odvolaním. Zároveň vyhlasujem, že všetky mnou poskytnuté osobné údaje sú pravdivé a správne. Zároveň potvrdzujem, že som bol poučený/bola poučená o svojich právach pri spracovaní osobných údajov.